เรื่องร้องเรียน: สวนลานกีฬาซอยอยู่ดี เป็นสถานที่พักผ่อน ออกกำลังกาย แต่ปรากฏว่ามีการนำเอาต้นไม้มาปลูกเต็มพื้นที่สวนสนามหญ้า ถามว่าแล้วให้ประชาชนผู้เสียภาษี ไปนั่งเล่นพักผ่อนตรงไหนครับ คำว่าสวนหย่อมคือสถานที่พักผ่อนนั่งเล่น ไม่ใช่มาปลูกเป็นป่ารก
การดำเนินการของเจ้าหน้าที่: สวนหย่อมและลานกีฬาใต้ทางด่วนอยู่ดีมีวัตถุประสงค์เพื่อจัดสร้างเป็นสวนสาธารณะ ขนาดเล็ก มีการจัดแบ่งสัดส่วนให้เป็นสนามกีฬา 70% และเป็นพื้นที่สีเขียว 30% เพื่อตอบสนองในทุกๆด้านทั้งในด้าน สันทนาการ มีสนามฟุตซอล สนามตะกร้อลานออกกำลังกายของผู้สูงอายุ และสนามเด็กเล่นมีลู่วิ่ง มีการเพิ่มพื้นที่สีเขียวเพื่อเป็นกำแพงกรองฝุ่นในอากาศ แบ่งสัดส่วนออกจากกัน โดยห้ามไม่ให้เข้าไปเตะฟุตบอลภายในสนามหญ้า ซึ่งเป็นส่วนพื้นที่สีเขียว ทำให้สนานหญ้าเกิดความไม่สวยงาม ทั้งยังเกิดปัญหาลูกฟุตบอลกระเด็นไปโดนคนที่วิ่งและเดินในลู่วิ่ง ทำให้เสียจังหวะในการวิ่งก่อเกิดอันตราย กับผู้ออกกำลังกายในส่วนของการวิ่งและเดินในรูป บริเวณพื้นที่สีเขียวสำนักงานเขตสาทรจะจัดสร้างเป็นสวนป่าเพื่อเป็นพื้นที่สีเขียวที่ยั่งยืนและเป็นปอดของคนเมืองมีต้นไม้กรองฝุ่นละอองที่ ฟุ้งกระจายร่วงหล่นมาจากบริเวณทางด่วน ที่จะก่อเกิดปัญหากับระบบทางเดินหายใจของผู้มาออกกำลังกายบริเวณดังกล่าว  หากเพื่อการเตะฟุตบอลให้เข้าไปเตะในบริเวณสนามฟุตบอลที่มีไว้ให้ มีรั้วรอบขอบชิดเพื่อป้องกันการไปรบกวนกับบุคคลอื่นที่มาออกกำลังกาย ซึ่งมีหลากหลายวัย หลากหลายกิจกรรม
ความเห็นของผู้แจ้ง: ที่เจ้าหน้าที่บอกว่าสวนสนามหญ้ามีการเล่นฟุตบอล เหตุเนื่องจากที่ สนง เขตมีการจัดการแข่งขันฟุตบอลกัน โดยเจ้าหน้าที่ได้เอาโกล์ใหม่มาส่วนโกลด์เก่าเอาไปวางสนามหญ้านั่นคือต้นเหตุที่ทำให้เด็กไปเล่นสนามหญ้า      การปลูกต้นไม้เพื่อกรองฝุ่น นั่นเป็นข้ออ้าง ต้นเหตุของฝุ่นมันมาจากการก่อสร้างที่ทางเขตปล่อยปะระเลยไม่ควบคุมดูแล ต้นไม้ปลูกให้พอประมาณไม่ใช่ปลูกเต็มพื้นที่สนามหญ้า ถ้าคิดแบบนี้ สวนหย่อมใต้สถานีรถไฟฟ้าตากสินทำไมไม่ปลูกต้นไม้ให้เต็มพื้นที่ละกลางใจเมือง ไปปูกระเบื้องสักสวย แถมเข้าไปใช้ไม่ได้อีกต่างหาก    ผมขอให้ถอนต้นไม้ที่สวนหย่อมอยู่ดี ถ้าเขตไม่ดำเนินการผมจะเดินทางไปหา สส พรรคก้าวไกลดำเนินการ
พื้นที่: แขวงทุ่งวัดดอน เขตสาทร กรุงเทพมหานคร